CELEX: 62010TN0163
Language: hu
Date: 2010-04-07 00:00:00
Title: T-163/10. sz. ügy: 2010. április 7-én benyújtott kereset — Entegris kontra OHIM — Optimize Technologies (OPTIMIZE TECHNOLOGIES)

19.6.2010   
            
            
               HU
            
            
               Az Európai Unió Hivatalos Lapja
            
            
               C 161/46
            
         
      2010. április 7-én benyújtott kereset — Entegris kontra OHIM — Optimize Technologies (OPTIMIZE TECHNOLOGIES)
      (T-163/10. sz. ügy)
      (2010/C 161/73)
      A keresetlevél nyelve: angol
      
         Felek
      
      
         Felperes: Entegris, Inc. (Billerica, Egyesült Államok) (képviselő: T. Ludbrook Barrister és M. Rosser Solicitor)
      
         Alperes: Belső Piaci Harmonizációs Hivatal (védjegyek és formatervezési minták) (OHIM)
      
         Másik fél a fellebbezési tanács előtti eljárásban: Optimize Technologies, Inc. (Oregon City, Egyesült Államok)
      
         Kereseti kérelmek
      
      
                  —
               
               
                  A Törvényszék adjon helyt a keresetnek;
               
            
                  —
               
               
                  a Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) második fellebbezési tanácsának az R 802/2009-2. sz. ügyben 2010. január 18-án hozott határozatát;
               
            
                  —
               
               
                  a Törvényszék utasítsa el a szóban forgó közösségi védjegybejelentést; és
               
            
                  —
               
               
                  a Törvényszék az alperest kötelezze a költségek viselésére, beleértve a keresettel és a felszólalási eljárással kapcsolatban felmerülő költségeket is.
               
            
         Jogalapok és fontosabb érvek
      
      
         A közösségi védjegy bejelentője: a fellebbezési tanács előtti eljárás másik fele.
      
         Az érintett közösségi védjegy: az „OPTIMIZE TECHNOLOGIES” szóvédjegy a 9. osztályba tartozó áruk tekintetében.
      
         A felszólalási eljárásban hivatkozott védjegy vagy megjelölés jogosultja: a felperes.
      
         A hivatkozott védjegy vagy megjelölés: az „OPTIMIZER” közösségi szóvédjegy az 1., 9. és 11. osztályba tartozó áruk tekintetében.
      
         A felszólalási osztály határozata: a felszólalási osztály helyt adott a felszólalásnak.
      
         A fellebbezési tanács határozata: a fellebbezési tanács hatályon kívül helyezte a vitatott határozatot, és a felszólalást teljes egészében elutasította.
      
         Jogalapok: a 207/2009 tanácsi rendelet 8. cikke (1) bekezdése b) pontjának a megsértése, mivel a fellebbezési tanács elmulasztotta alkalmazni az említett rendelkezést a vonatkozó ítélkezési gyakorlatnak megfelelően, így tévesen jutott arra a következtetésre, hogy az érintett védjegyek között nem áll fenn az összetévesztés veszélye.